גאי בולטון

גאי רגינלד בולטון (Guy Reginald Bolton; 23 בנובמבר 1884 - 5 בספטמבר 1979) היה  מחזאי וסופר אמריקאי יליד בריטניה. את רוב הקריירה שלו עשה בכתיבת תמלילים למחזות זמר בברודוויי.

בולטון למד אדריכלות, אך לא עסק במקצועו. הוא שיתף פעולה עם ג'רום קרן בכתיבת מחזות זמר החל מ"90 בצל" מ-1915 ובמחזות רבים כולל Sally, שהיה המחזמר הגדול הראשון אשר הופק על ידי פלורנץ זיגפלד.

מלחין נוסף עמו שיתף פעולה במספר הפקות היה ג'ורג' גרשווין במחזות Lady Be Good, Tip-Toes, Oh, Kay! ו-Girl Crazy. קול פורטר כתב את המוזיקה המתבססת על מחזהו של בולטון Anything Goes. בנוסף כתב בולטון את התמליל למחזמר Rio Rita שחנך את תיאטרון זיגפלד.

בולטון כתב גם תסריטים עבור סרטי הקולנוע Delicious (אחד מהסרטים המוזיקליים הראשונים; מוזיקה: ג'ורג' גרשווין) "עוד תעלה תזרח השמש", על חייו של ג'רום קרן, Ziegfeld Follies ("שיגיונות זיגפלד") אודות פלורנץ זיגפלד ועוד.

הוא היה נשוי ארבע פעמים, אשתו השנייה הייתה זמרת האופרה מרג'ורי נמרה (Marguerite Namara).

לקריאה נוספת
 Lee Davis, Bolton and Wodehouse and Kern: The Men Who Made Musical Comedy. New York: James H. Heineman, Inc., 1993.

קישורים חיצוניים

 
 
 
 

מחזאים אמריקאים
סופרים אמריקאים
בריטים שנולדו ב-1884
אמריקאים שנולדו ב-1884
אמריקאים שנפטרו ב-1979
בריטים שנפטרו ב-1979